DEĊIŻJONI TAL-KUNSILL
11 ta' Ottubru 2004
ta' dwar il-konklużjoni tal-Protokoll għall-Ftehim Proviżorju dwar il-kummerċ u materji relatati mal-kummerċ bejn il-Komunità Ewropea, fuq naħa, u r-Repubblika tal-Kroazja, fuq in-naħa l-oħra, biex jittieħed kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika ta' l-Ungerija, tar-Repubblika tal-Latvja, tar-Repubblika tal-Litwanja, tar-Repubblika ta' Malta, tar-Repubblika tal-Polonja, tar-Repubblika tas-Slovenja, u tar-Repubblika Slovakka fl-Unjoni Ewropea
(2004/778/KE)
IL-KUNSILL TA' L-UNJONI EWROPEA,
Wara li kkunsidra it-Trattat li jistabbilixxi il-Komunità Ewropea, u b'mod partikolari l-Artikolu 133 flimkien ma' l-ewwel sentenza ta' l-ewwel subparagrafu ta' l-Artikolu 300(2), u l-ewwel subparagrafu ta' l-Artikolu 300(3), tiegħu,
Wara li kkunsidra il-proposta tal-Kummissjoni,
Billi:
(1)
Fid-29 ta' Settembru 2003 il-Kunsill awtorizza lill-Kummissjoni, għan-nom tal-Komunità u ta' l-Istati Membri tagħha, biex tinnegozja mar-Repubblika tal-Kroazja Protokoll għall-Ftehim ta' Stabbilizzazzjoni u Assoċjazzjoni biex jittieħed kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika ta' l-Ungerija, tar-Repubblika tal-Latvja, tar-Repubblika tal-Litwanja, tar-Repubblika ta' Malta, tar-Repubblika tal-Polonja, tar-Repubblika ta' Slovenja, u tar-Repubblika Slovakka fl-Unjoni Ewropea,
(2)
Sakemm jidħol fis-seħħ il-Ftehim ta' Stabbilizzazzjoni u Assoċjazzjoni, sar meħtieġ li jkun adottat ukoll il-Ftehim Proviżorju dwar il-Kummerċ u materji relatati mal-kummerċ bejn il-Komunità Ewropea, fuq naħa, u r-Repubblika tal-Kroazja, fuq in-naħa l-oħra (1), biex jittieħed kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika ta' l-Ungerija, tar-Repubblika tal-Latvja, tar-Repubblika tal-Litwanja, tar-Repubblika ta' Malta, tar-Repubblika tal-Polonja, tar-Repubblika ta' Slovenja, u tar-Repubblika Slovakka fl-Unjoni Ewropea,
(3)
Il-Protokoll ġie inizjalat fis-16 ta'April 2004. Huwa għandu jkun approvat għan-nom tal-Kommunità.
IDDEĊIEDA KIF ĠEJ:
Artikolu 1
Il-Protokoll għall-Ftehim Proviżorju dwar il-kummerċ u materji relatati mal-kummerċ bejn il-Komunità Ewropea, fuq naħa, u r-Repubblika tal-Kroazja, fuq in-naħa l-oħra, biex jittieħed kont ta' l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika ta' l-Ungerija, tar-Repubblika tal-Latvja, tar-Repubblika tal-Litwanja, tar-Repubblika ta' Malta, tar-Repubblika tal-Polonja, tar-Repubblika ta' Slovenja, u tar-Repubblika Slovakka fl-Unjoni Ewropea, huwa b'dan approvat għan-nom tal-Komunità.
It-test tal-Protokoll huwa mehmuż ma' din id-Deċiżjoni.
Artikolu 2
Il-President tal-Kunsill għandu, għan-nom tal-Komunità, jiddepożita l-istrumenti ta' l-approvazzjoni previsti fl-Artikolu 11 tal-Protokoll.
Artikolu 3
Il-Protokoll għandu jiġi applikat fuq bażi proviżorja b'effett mill-1 ta' Mejju 2004.
Magħmul fi Brussel, 11 ta' Ottubru 2004.